ขอสอบถามคุณค่ะ คือประจำเดือนมาล่าสุดวันที่ 24 พย. ค่ะ หลังจากนั้นวันที่ 30 พย. มี พสพ. กับแฟนแต่หลั่งใน หลังจากนั้นวันที่ 6 ธค. มี พสพ. กับแฟนแต่หลั่งนอก และกลัวพลาดเลยทานยาคุมฉุกเฉินภายใน 24 ชม. ค่ะ และอีก 5-6 วัน มีเลือดออกจากช่องคลอดแต่ไม่ใช่ประจำเดือน มาประมาณ 3-4 วันค่ะ จนตอนนี้ประจำเดือนยังไม่มาเลยค่ะ กังวลมาเลยซื้อที่ตรวจครรภ์มาตรวจครั้งแรก วันที่ 30 ธค. ไม่พบการตั้งครรภ์ อีกครั้งกันพลาดตรวจวันที่ 3 มค. แต่ก็ไม่พบการตั้งครรภ์ แบบนี้จะท้องรึป่าวค่ะ หรือว่าต้องไปพบแพทย์เพื่อเจาะเลือดดูอีกทีว่าเราเสี่ยงเป็นอะไรรึป่าวค่ะ.....ขอบค่ะ
สวัสดีค่ะ สาเหตุที่ทำให้ประจำเดือนไม่มาที่พบได้บ่อยได้แก่1.การตั้งครรภ์ การทานยาคุมฉุกเฉินนั้นไม่สามารถป้องกันการตั้งครรภ์ได้ 100% แต่หากได้ตรวจหาการตั้งครรภ์ไป 2 ครั้งแล้ว โดยหากตรวจเมื่อประจำเดือนขาดไปได้มากกว่า 1 สัปดาห์ เมื่อตรวจไม่พบ ก็ไม่น่ามีการตั้งครรภ์เกิดขึ้นค่ะ2.ความเครียดการออกกำลังกายหักโหม พักผ่อนน้อย อดนอน นอนดึก อดอาหาร3.อ้วนนอกจากนี้ยังพบในกรณีที่น้ำหนักตัวเพิ่มขึ้นเร็วเกินไปแนะนำให้รอประจำเดือนไปอีกซักระยะค่ะ โดยอาจรอดูจนถึงเดือน ก.พ. หากประจำเดือนยังคงไม่มา ควรไปพบแพทย์เพื่อหาสาเหตุค่ะ ซึ่งสาเหตุอาจเกิดได้จาก มีภาวะไทรอยด์ฮอร์โมนเป็นพิษ ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS) เกิดการตีบตันของปากมดลูกหรือโพรงมดลูก จากการเกิดจากพังผืด เป็นเนื้องอกของต่อมใต้สมอง เป็นต้น